b'\n_START_ARTICLE_\nPavel \xc5\xa0uc\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani ljudski \xc5\xa1oli v rojstnem kraju je nadaljeval \xc5\xa1olanje na srednji kmetijski \xc5\xa1oli v Pazinu in Pore\xc4\x8du. Po kon\xc4\x8dani vojni se je kot aktiven \xc4\x8dastnik \xc5\xa1olal na Vi\xc5\xa1ji voja\xc5\xa1ki akademiji v Beogradu (1956-1958) in na Vojni \xc5\xa1oli JLA (1966-1967)._NEWLINE_Leta 1943 vstopil v narodnoosvobodilni boj kot borec v enotah 9. korpusa ter bil 1944 \xc4\x8dastnik pri Glavnem \xc5\xa1tabu NOV in POS. Naslednje leto je sodeloval pri osvoboditvi Trsta. Po vojni je ostal v voja\xc5\xa1ki slu\xc5\xbebi in bil med drugim komandir raznih enot (npr. Planinske \xc4\x8dete v Tolminu), predaval na voja\xc5\xa1kih \xc5\xa1olah, bil komandant bataljona polka v Ajdov\xc5\xa1\xc4\x8dini, 14. divizije v Postojni, na\xc4\x8delnik \xc5\xa1taba in namestnik komandanta 5. armadnega obmo\xc4\x8dja v Zagrebu (1977-1980), na\xc4\x8delnik operativne uprave v general \xc5\xa1tabu JLA in namestnik na\xc4\x8delnika general\xc5\xa1taba JLA (1982-1986) Vmes je bil 4 leta jugoslovanski voja\xc5\xa1ki ata\xc5\xa1e v Rimu (1968-1972). Kot komandant garnizij je sodeloval s civilnimi oblastmi pri organizaciji javnih del (gradnja cest, vodovodov itd.)_NEWLINE_General \xc5\xa0uc je bil eden izmed malo\xc5\xa1tevilnih Slovensev s tako visokim voja\xc5\xa1kim \xc4\x8dinom. Na Kardeljevem pogrebu 1979 v Ljubljani je nosil \xc5\xbearo z njegovimi posmrtnimi ostanki. Po upokojitvi 1986 je \xc5\xbeivel v Luciji in bil predsednik obalne konference Zveze rezervnih voja\xc5\xa1kih stare\xc5\xa1in._NEWLINE_Objavljav je \xc4\x8dlanke in strokovne razprave z voja\xc5\xa1kega podro\xc4\x8dja v Vojnem glasniku in Vojnem delu. Napisal je metodi\xc4\x8dni priro\xc4\x8dnik za voja\xc5\xa1ke \xc5\xa1ole Strokovna vzgoja v JLA (Beograd, 1975) ter iz italijan\xc5\xa1\xc4\x8dine prevedel ve\xc4\x8d strokovnih voja\xc5\xa1kih publikacij.'